Doktor zdravstvenih nauka Željko Jovičić, specijalista ortopedije sa traumatologijom.

Rođen 27.07.1964. godine u Srpcu. Osnovnu školu završio u selu Nožičko, opština Srbac. Gimnaziju u Banjaluci pohađao od 1979. do 1983. godine. Medicinski fakultet u Banjaluci upisao 1983. godine, a završio 1988. godine.

Kao ljekar opšte prakse radio u Domu zdravlja Srbac 5 godina i 5 mjeseci.Veći dio tog vremena provodi na mjestu šefa Službe hitne pomoći.

Od novembra 1993. godine do jula 2007. godine radio u Hirurškoj klinici u Banjaluci.

Specijalistički ispit iz ortopedije polaže na Medicinskom fakultetu u Beogradu, decembra 1998. godine. Dalje stručno usavršavanja iz oblasti zamjene zglobova kuka i koljena, ultrazvuka dječijih kukova i tretmana preloma kostiju obavljao u ortopedskim klinikama u Bosni i Hercegovini i inostranstvu.

Od jula 2007. godine radi u Zavodu za fizikalnu medicinu i rehabilitaciju "Dr M. Zotović" u Banjaluci, kao ljekar specijalista ortopedije sa traumatologijom.

Magistarski rad pod nazivom "Kvantitativna definicija 3D modela zgloba kuka" odbranio na Medicinskom fakultetu u Banjoj Luci januara 2008. godine.

Dana 24.11.2017.godine odbranio doktorsku disertaciju pod nazivom "Uticaj indeksa tjelesne mase na komplikacije nakon totalne artroplastike kuka" na Fakultetu zdravstvenih nauka Panevropskog univerziteta Apeiron.

Kao autor ili koautor ima preko 120 radova prezentovanih na kongresima ili objavljenih u domaćim i međunarodnim medicinskim časopisima.

Kao koautor učestvovao u pisanju jedne monografije i dva klinička vodića.

Kao istraživač učestvovao u 6 međunarodnih projekata vezanih za ortopediju i traumatologiju.

Trenutno je predavač na Fakultetu zdravstvenih nauka Panevropskog univerziteta Apeiron Banja Luka u zvanju docenta.

Ima aktivno znanje engleskog i ruskog jezika.

Oženjen, otac dvoje djece.